கேள்வி: இம்மானுவேல் சேகரன் - இராணுவத்தில் பணி பற்றி விளக்கவும்.
பதில்: 1945 ஆம் ஆண்டு இந்தியத் தரைப்படை சேர்ந்தார். இராணுவத்தில் அவில்தாராகப் பொறுப்பேற்றிருந்தார். இதன் மூலம் அவர் பல மொழிகளைத் தெரிந்தவராக விளங்கினார். மேலும் இவர் சமூகச் சேவை செய்யும் நோக்கில் அவில்தார் பதவியிலிருந்து விலகினார்.
கேள்வி: இம்மானுவேல் சேகரன் - குடும்ப வாழ்க்கை குறித்து விரிவாக சொல்லுங்கள்.
பதில்: 1946 மே 17 ஆம் நாள் இதம்பாடல் கிராமத்தைச் சேர்ந்த அமிர்தம் கிரேஸ் என்ற ஆசிரியைத் திருமணம் செய்து கொண்டார். அம்மையாரின் தகப்பனார் திரு.கருப்பன் குடும்பன், தாயார் திருமதி மரியம்மாள். அமிர்தம் கிரேஸ் அவர்களின் தம்பி தங்கப்பன். இம்மானுவேலுக்கும், அமிர்தம் கிரேஸ் அம்மையாருக்கும் மேரி வசந்தராணி, பாப்பின் விஜய ராணி, சூரிய சுந்தரி பிரபா ராணி, மாணிக்கவள்ளி ஜான்சி ராணி ஆகிய நான்கு பெண் மக்கள் பிறந்தனர்.
கேள்வி: இம்மானுவேல் சேகரன் - ஒடுக்கப்பட்டோருக்காகப் போராட்டம் பற்றி நீங்கள் என்ன அறிந்துள்ளீர்கள்?
பதில்: * 1950-ல் ஒடுக்கப்பட்ட மக்களின் நிலை கண்டு வெகுண்டெழுந்தார். இராணுவத்திலிருந்து விடுப்பில் வந்தவர், தமது இன மக்களின் ஒடுக்கு முறைக்கு எதிரான எழுச்சியை ஒருமுகப்படுத்துவதற்காக, இராணுவத்தில் இருந்து விலகினார். "ஒடுக்கப்பட்டோர்களின் விடுதலை இயக்கம்" என்ற அமைப்பைத் தொடங்கினார். * வெள்ளையனே வெளியேறு இயக்கத்தில் கலந்து கொண்டு சிறை சென்றார். * இரட்டை குவளை முறைக்கு எதிராக மாநாடு நடத்தினார். * தீண்டாமை ஒழிப்பு மாநாடு நடத்தினார்.
கேள்வி: இம்மானுவேல் சேகரன் - காங்கிரசில் இணைவு பற்றி தகவல் சொல்.
பதில்: காமராசர் இவரைச் சந்தித்து கட்சியில் இணைய அழைப்பு விடுத்தார், அதனை ஏற்ற இம்மானுவேல் சேகரனார் இதேகா இணைந்தார்.
கேள்வி: இம்மானுவேல் சேகரன் - கொலை செய்யப்படுதல் குறித்து விரிவாக சொல்லுங்கள்.
பதில்: 1957-ஆம் ஆண்டு முதுகுளத்தூர் சட்டமன்றத் தொகுதி, இடைத்தேர்தலுக்குப் பின்னர் அந்தத் தொகுதியில் சாதிக் கலவரம் ஏற்படக் கூடிய ஒரு சூழல் உருவானது. காங்கிரஸ்-பார்வர்டு பிளாக் கட்சிகளிடையேயான அரசியல் மோதல் சாதிக் கலவரமாக மாறும் சூழல் ஏற்பட்டது. அதுபோன்ற கலவரம் ஏற்பட்டு விடக் கூடாது என்ற நோக்கத்தில் மாவட்ட ஆட்சியர் தலைமையில் ஒரு அமைதிக் கூட்டத்திற்கு ஏற்பாடு செய்யப்பட்டது. அமைதிக்கூட்டத்தில் தேவேந்திர குல வேளாளர் மக்களின் சார்பில் கலந்து கொண்ட ஆறு பேரில் இம்மானுவேல் சேகரனார் ஒருவர். அந்தக் கூட்டத்தில் அனைத்திந்திய பார்வார்டு பிளாக்கு கட்சியின் சார்பாக, அக்கட்சியின் தலைவர் முத்துராமலிங்கத் தேவர், அத்தொகுதியின் சட்டமன்ற உறுப்பினர் சசிவர்ணத் தேவரும் கலந்து கொண்டனர். கூட்டத்தில் தேவேந்திர குல வேளாளர் என்ற பள்ளர் சமுதாய மக்களின் பிரிதிநிதித்துவம் குறித்து இம்மானுவேல் சேகரனுக்கும், தேவருக்கும் இடையே வாக்குவாதம் ஏற்பட்டது. கூட்டம் நடந்த மறுநாள் இம்மானுவேல் சேகரன் கொலை செய்யப்பட்டார். இந்த நிகழ்வைத் தொடர்ந்து அந்த தொகுதியில் சாதிக் கலவரம் ஏற்பட்டது. பாதுகாப்புச் சட்டத்தில் கைது செய்யப்பட்ட முத்துராமலிங்கத் தேவர் மீது, இம்மானுவேல் சேகரன் கொலைக் குற்றம் சாட்டப்பட்டது. Bose, K.; ''Forward Bloc''. Madras: 1988, Tamil Nadu Academy of Political Science. p. 88–110, 240 பின்னர் அவர் அந்தக் குற்றசாட்டிலிருந்து விடுவிக்கப்பட்டார்.
கேள்வி: இம்மானுவேல் சேகரன் - முதுகுளத்தூர் கலவரம் குறித்து விரிவாக சொல்லுங்கள்.
பதில்: இச்சம்பவத்தால் ராமநாதபுரம் மாவட்டம், முதுகுளத்தூர் பகுதிகளில் தேவேந்திர குல வேளாளர் (பள்ளர்) சமுதாயத்திற்கும் தேவர் (மறவர்) சமுதாயத்திற்கும் இடையே கடும் கலவரமும் தீ வைப்பு சம்பவங்களும் நடந்தன.[http://www.rahimgazzali.com/2013/09/who-is-immanuel-sekharan.html] இம்மானுவேல் சேகரனாரின் படுகொலையின் விளைவாகவே, 1957 ஆம் ஆண்டு முதுகுளத்தூர் கலவரம் நிகழ்ந்தன. இக்கலவரங்களில் 42 தேவேந்திர குல வேளாளர் சமுதாயத்தினர் கொல்லப்பட்டனர்.
கேள்வி: இம்மானுவேல் சேகரன் - நினைவு பற்றி நீங்கள் என்ன அறிந்துள்ளீர்கள்?
பதில்: படிமம்:Stamp of Immanuvel Devendrar.jpeg இம்மானுவேல் சேகரனார் நினைவாக இந்திய அஞ்சல் துறை 2010 அக்டோபர் 9 அன்று அஞ்சற்றலை வெளியிட்டு கவுரவித்தது.